  Туспуктэм: Руслан Нуриахметов Майя Бывальцева Куарусён кутсконысен Удмуртиын выль коронавирус инфекцилы пумит ревакцинациез 13 сюрслэсь трос адями ортчиз. Прививка выльысь пуктыны нуналлы быдэ 800-1000 адями лыктэ. Со сярысь элькунысь тазалыкез утёнъя министерстволэн пресс-службаез ивортӥз. Эмчиос верамъя, прививка выльысь пуктыны кулэ, азьвыл вакцинаци дырысен яке висем бере толэзьлэсь трос ортчиз ке ини. Ревакицнациез кык компонентъем вакциналэн одӥгеныз яке кыкеныз ик дозаен ортчыны яра. Мылкыд карисьёслы улон интызыя эмъюртэ вазиськоно, Госуслуги портал яке регистратура пыр гожтӥськыса. Азьвыл гожтӥськытэк лыктыны луэ Ижкарысь мер тазалыкъя элькун центре, ужан нуналъёсы 8 часысен 19 часозь. « Тунэ Умуртиын "омикрон" штамм но солэн пӧртэмлыкъёсыз ветло. 95-96 процентэз черламъёс висёнэз капчи яке тодметъёстэк ортчо, 4-5 процентсэ гинэ эмъюртъёсы интыяно  кулэ, со пӧлысь 0,1 процентэз висёнэз секытэн ортчо. Туннэ элькунысь куать эмъюртъёсын ковидэн висисьёслы 560 койкаос дасямын, со пӧлысь 300-лэсь тросаз кыллисез вань » Марина Петренко, Удмуртиысь тазалыкез утёнъя министрлэн воштӥсез Озьы ик со тодэ вайытӥз, висён капчиен ортче ке но, сое «пыд вылын» потыны уг яра. Висись адями инфекциез вӧлмытӥсь луэ но мукетъёсызлы паланы быгатэ. Со сяна, капчиен ортчем висён но сюлэм но сэръёс вылын секытэн шӧдӥськоз шуыса кшктлык вань. Тодэ вайытом, тунн. нуналлы оглом 225 сюрс 381 адями ревакцинациез ортчиз. Тегъёс: Тазалык прививка коронавирус Удмуртия  